SPCGผนึกพันธมิตร 7 ราย เข้าพัฒนาโซลาร์ฟาร์ม 480MW ในญี่ปุ่น มูลค่าเฉียด 6หมื่นลบ.
SPCG ผนึกพันธมิตร 7 ราย เข้าพัฒนาโครงการโซลาร์ฟาร์ม "Ukujima Mega Solar Project" ในญี่ปุ่น กำลังผลิต 480MW มูลค่าลงทุนราว 5.8 หมื่นลบ.
24 ม.ค. 2561

บริษัท เอสพีซีจี จำกัด (มหาชน) หรือ SPCG ระบุว่า บริษัทฯ ร่วมลงทุนพัฒนาโครงการโซลาร์ฟาร์ม “Ukujima Mega Solar Project” ขนาดกำลังผลิตประมาณ 480 เมกะวัตต์ ณ เกาะ Ukujima เมืองนางาซากิ ในประเทศญี่ปุ่น
โดยมีผู้ร่วมทุนทั้งสิ้น 8 บริษัท ได้แก่ Kyocera Corporation, Kyudenko Corporation, Mizuho Bank, SPCG, Tokyo Century Corporation, Furukawa Electric Company Limited, Tsuboi Corporation และ The Eighteenth Bank limited ซึ่งใช้งบประมาณในการลงทุนประมาณ 200 Billion Yen (หรือประมาณ 1.8 Billion USD หรือประมาณ 58,000 ล้านบาท (อัตราแลกเปลี่ยนเท่ากับ 29.1440 ณ วันที่ 23 ม.ค. 61) โดยโครงการดังกล่าวมีกำหนดเริ่มก่อสร้างในปี 2562 (ปีงบประมาณสิ้นสุดมี.ค. 62)